Lapons

Los lapons u sami (en sami sámit) son un pueblo habitador de territorios de los cabos septentrionals d'Europa, en las parz septentrionals de Noruega, Suecia, Finlandia y Rusia, rechión natural y cultural dita Laponia. Entre los suyos medios de vida tradicionals destaca lo pastoreyo de lo reno. Charran una luenga uralica de la branca finesa probablement presa de los suyos vecins de lo sud. La suya relichión tradicional yera de lo mesmo tipo que l'animismo siberiano con una mistica xamanica, pero fuoron cristianizaus a la fuerza.

Referencias

Categoría:Pueblos finicos
Categoría:Etnias de Noruega
Categoría:Etnias de Finlandia
Categoría:Etnias de Suecia
Categoría:Etnias de Rusia